Proiect

PARLAMENTUL REPUBLICII MOLDOVA
L e g e

pentru modificarea şi completarea Legii nr. 355-XVI 
din 23 decembrie 2005 cu privire la sistemul 
de salarizare în sectorul bugetar 

Parlamentul adoptă prezenta lege organică.

Articol unic. - Legea nr. 355-XVI din 23 decembrie 2005 cu privire la sistemul de salarizare în sectorul bugetar (Monitorul Oficial al Republicii Moldova, 2006, nr. 35-38, art. 148) , cu modificările şi completările ulterioare, se modifică şi se completează după cum urmează:

1. La articolul 35 alineatul (2) subalineatul doi, după cuvintele „al Agenţiei Naţionale pentru Protecţia Concurentei” se completează cu cuvintele „al Comisiei Naţionale a Pieţei Financiare.”

 2. La articolul 39, alineatul (2) se exclude.
 3. La anexa nr.3:

 la compartimentul „Curtea Constituţională”, cifra „5350” se substituie cu cifra „5800”;
la compartimentul „Curtea Supremă de Justiţie”, cifrele „6000”, „5350” şi „5200” se substituie cu cifrele „6500”, „6000” şi, respectiv, „5800”;
la compartimentele „Curtea de Apel” şi „Curtea de Apel Economică”, cifrele „6000”, „5600” şi „5200” se substituie cu cifrele „6500”, „6000” şi, respectiv, „5800”;
la compartimentele „Judecătoria”, „Judecătoria economică de circumscripţie” şi „Judecătoria militară”, cifrele „5200”, „4700” şi „4200”  se substituie cu cifrele „5500”, „5000” şi, respectiv, „4800”;

după compartimentul „Comisia Electorală Centrală” se introduce un nou compartiment, cu următorul cuprins:

„Comisia Naţională a Pieţei Financiare

	Funcţia
	Cuantumul salariului lunar, lei



	 Preşedinte
	7100

	 Vicepreşedinte
	6500

	 Membru
	  6000”


4. Anexa nr.5, după compartimentul „Aparatul permanent al Comisiei Electorale Centrale”, se completează cu un nou compartiment, cu următorul cuprins:

„Comisia Naţională a Pieţei Financiare

	Funcţia
	Grila de salarii, lei



	Director departament
	2250-3000

	Şef direcţie, consilier al preşedintelui
	2000-2750

	Şef reprezentanţă, şef secţie, sef serviciu, contabil-şef
	1850-2600

	Consultant principal, inspector bursier
	1400-2100

	Consultant superior
	1300-1950

	Consultant
	1200-1800

	Referent
	 1100-1650”


5. La anexa nr.7, compartimentul II:

după cuvintele „al departamentelor”, se completează cu cuvîntul                 „ , serviciului”;
funcţia „Director departament de pe lîngă minister”, după cuvîntul „departament”, se completează cu cuvîntul „ , serviciu”.

6. La anexa nr.9, compartimentul „Sporurile pentru gradele militare (speciale) ale militarilor, efectivului de trupă şi corpului de comandă al organelor apărării naţionale, securităţii statului, ordinii publice şi serviciului vamal”:

după cuvintele „ordinii publice”, se completează cu cuvintele „şi serviciului de salvare”.
Totodată, fiecare grad militar (special) din acest compartiment se completează cu sintagma „al serviciului de salvare”.

Preşedintele Parlamentului
Notă informativă

la proiectul legii pentru modificarea Legii nr. 355-XVI din 23 decembrie 2005

cu privire la sistemul de salarizare în sectorul bugetar 

Prin modificarea Legii nr. 355-XVI din 23 decembrie 2005 cu privire la sistemul de salarizare în sectorul bugetar se propune majorarea salariilor lunare pentru judecătorii instanţelor judecătoreşti de toate nivelurile.

Propunerea de modificare a legii este efectuată la solicitarea Consiliului Suprem de Securitate, care a propus corelarea salariilor judecătorilor cu cele ale preşedinţilor de raion şi ale viceminiştrilor.  Majorarea constituie circa 500 lei pentru fiecare funcţie. 

Necesarul de mijloace financiare suplimentare este estimat la  319 mii lei în calcul lunar şi respectiv, 3,8 mil. lei în calcul anual, ţinîndu-se cont de contribuţii de asigurări sociale şi medicale.

Propunerea de completare a Legii nr. 355-XVI din 23 decembrie 2005  cu un nou compartiment „Comisia Naţională a Pieţei Financiare” este condiţionată de modificarea, prin Legea 129-XVI din 07.06.2007, a Legii nr.192-XVI din 12.11.1998 privind Comisia Naţională a Valorilor Mobiliare, care prevede instituirea Comisiei Naţionale a Pieţei Financiare, ca autoritate a administraţiei publice centrale. Membrii Consiliului de administraţie şi angajaţii Comisiei Naţionale  sînt funcţionari publici.

La moment, condiţiile de salarizare pentru membrii Consiliului de administraţie şi angajaţii Comisiei Naţionale a Pieţei Financiare sînt stabilite prin Hotărîre a Parlamentului.

Modificarea propusă la anexele nr.7 şi nr.9 este condiţionată de prevederile Legii Serviciului Protecţiei Civile şi Situaţii Excepţionale nr.93-XVI din 05.04. 2007.

Viceministru                                                                   Sergiu SAINCIUC

